पंडित मदनमोहन मालवीय की जयंती पर हुए कार्यक्रम
पंडित मदनमोहन मालवीय की जयंती पर हुए कार्यक्रम
हरदा|अखिल भारत वर्षीय ब्राह्मण महासभा की महिला इकाई मंडल ने शुक्रवार को महामना पंडित मदन मोहन मालवीय की जयंती मनाई। इस दौरान प्रतियोगिता का आयोजन भी किया गया। जयंती के मौके पर पंडित मालवीय के चित्र पर माल्यार्पण कर कार्यक्रम की शुरुआत की गई। जिला संयोजक वीणा त्रिपाठी ने उनके जीवन पर प्रकाश डाला।
इस दौरान उनके द्वारा समाज और देश में दिए योगदान विषय पर व्याख्यान माला हुई। सामाजिक जीवन में मालवीय का व्यक्तित्व, उनके आदर्श को समाज में कैसे लागू करें विषय पर प्रतियोगिता भी रखी गई थी। प्रतियोगिता में हिस्सा लेने वालों को पुरस्कृत किया गया। इस दौरान यहां गेम्स भी हुए। जिला संयोजक ने कार्यक्रम के दौरान बताया कि पंडित जी ने अखिल भारतवर्षीय ब्राह्मण महासभा की 1939 में स्थापना कर ब्राह्मण सम्मेलन करवाए। उन्होंने समाज सुधार, अस्पृश्यता निवारण, स्त्री शिक्षा की दशा सुधारने के कार्य किए। कार्यक्रम में महासभा की पदाधिकारी ज्योति दुबे, कीर्ति तिवारी, पूजा तिवारी, मंजू बिल्लौरे सहित अन्य महिलाएं मौजूद थी।
bho_Deva bho_Deva hin_Deva hin_Deva